cyanic-selkie/wikianc huggingface dataset:
เขตมิสซังอุบลราชธานี
มุขนายกมิสซัง
นับตั้งแต่ได้รับสถานะเป็นมุขมณฑล เขตมิสซังอุบลราชธานีมีมุขนายกมิสซังเป็นประมุขมาแล้ว 4 องค์ ดังนี้
สถิติ
สถิติมิสซังโรมันคาทอลิกอุดรธานี มีดังนี้
สถานีรถไฟพหลโยธิน
สถานีรถไฟพหลโยธิน หรือ ที่ทำการรับส่งสินค้าพหลโยธิน หรือ ย่านพหลโยธิน เคยเป็นศูนย์ขนถ่ายสินค้าหลักและย่านสถานีรถไฟที่ใหญ่ที่สุดในประเทศไทย ที่ตั้งเดิมอยู่ที่ถนนกำแพงเพชร 2 แขวงจตุจักร เขตจตุจักร กรุงเทพมหานคร ฝั่งตรงข้ามสถานีขนส่งผู้โดยสารกรุงเทพ (จตุจักร) (หรือที่เรียกกันติดปากว่า หมอชิต 2) อยู่ในบริเวณเดียวกับที่ทำการรับส่งสินค้าพหลโยธิน เคยเป็นย่านสับเปลี่ยนขนาดใหญ่ซึ่งมีจำนวนรางมากกว่า 50 ราง รวมความยาว (ตามแนวเส้นทาง) ถึง 4 กม.
การเปิดใช้งาน
สถานีรถไฟพหลโยธิน เป็นสถานีที่สร้างและเปิดใช้งานเป็นลำดับล่าสุด เริ่มก่อสร้างในปลายปี พ.ศ. 2543 การก่อสร้างแล้วเสร็จและเปิดใช้งานอย่างเป็นทางการเมื่อวันที่ 20 ธันวาคม พ.ศ. 2544 สถานีนี้สร้างขึ้น เพื่อเพิ่มประสิทธิภาพ ในการให้บริการขนส่งสินค้าและผู้โดยสาร การให้บริการเดินขบวนรถไฟไปสู่ภูมิภาค และเป็นการตอบสนองความต้องการด้านการขนส่งภายในประเทศ ตามนโยบายของกระทรวงคมนาคม ในการที่จะจัดระบบการขนส่งในช่วงเทศกาลให้เกิดความสะดวกต่อประชาชน สามารถเลือกเดินทางได้ทั้งทางรถไฟ และรถโดยสารประจำทาง กับเพื่อใช้เป็นสถานีเชื่อมต่อ และรองรับการเกิดขึ้นของโครงการรถไฟฟ้าของการรถไฟฟ้าขนส่งมวลชนแห่งประเทศไทย ซึ่งมีสถานีปลายทางที่สถานีบางซื่อ
ในระยะแรกการรถไฟฯ ได้จัดให้มีขบวนรถออก-เข้าที่สถานีพหลโยธินแห่งนี้เฉพาะในช่วงเทศกาลวันหยุดหลายวัน เพื่อให้ผู้โดยสารที่ไม่สามารถขึ้นรถโดยสารประจำทางมาขึ้นรถไฟ โดยไม่ต้องขึ้นรถเมล์ ในปลายปี พ.ศ. 2545 การรถไฟฯ มีนโยบายที่จะปรับปรุงงานด้านบริการ เพื่อให้ผู้โดยสารได้รับความสะดวก รวดเร็ว ในการเดินทาง และช่วยแก้ปัญหาการจราจรติดขัดในเขตกรุงเทพมหานคร กับปัญหารถแน่นย่านสถานีรถไฟกรุงเทพ (ช่วงแยกยมราช-อุภัยเจษฎุทิศ) จึงจัดเที่ยวรถประจำที่สถานีพหลโยธินจำนวน 6 ขบวน คือ ขบวนรถธรรมดาที่ 201/202 (พหลโยธิน-พิษณุโลก-พหลโยธิน), ขบวนรถธรรมดาที่ 211/212 (พหลโยธิน-ตะพานหิน-พหลโยธิน) และขบวนรถเร็วที่ 115/116 (พหลโยธิน-พิษณุโลก-พหลโยธิน) และประกาศเปิดใช้เป็นทางการถาวร ตามคำสั่งฝ่ายการเดินรถที่ พ.2/ดร.3/121 ลงวันที่ 8 กรกฎาคม พ.ศ. 2547 แต่ยังไม่กำหนดอัตรากำลัง และชั้นสถานีอย่างเป็นทางการ
การยกเลิกขบวนรถโดยสาร
วันที่ 1 กรกฎาคม พ.ศ. 2549 การรถไฟแห่งประเทศไทยได้ประกาศยกเลิกเที่ยวรถประจำทั้งหมดจากสถานีรถไฟพหลโยธิน ส่งผลให้ขบวนรถรวมทั้งหมด 6 ขบวน เปลี่ยนต้นทาง/ปลายทาง ไปที่สถานีรถไฟกรุงเทพ
การยกเลิกสถานีรถไฟ
สถานีรถไฟพหลโยธิน ถูกประกาศยกเลิกการใช้งานอย่างเป็นทางการตั้งแต่วันที่ 27 ธันวาคม พ.ศ. 2556 เป็นต้นไป รวมถึงยกเลิกอักษรย่อ ชื่อภาษาไทย ภาษาอังกฤษ และรหัสสถานีจากสารบบของการรถไฟฯ เนื่องจากกีดขวางโครงการก่อสร้างรถไฟฟ้าชานเมืองสายสีแดงเข้ม ช่วงบางซื่อ - รังสิต ซึ่งสถานีแห่งนี้อยู่สังกัดงานย่านบางซื่อ กองจัดการเดินรถเขต 1 ศูนย์กรุงเทพปริมณฑล และภาคตะวันออก จุดศูนย์กลางสถานีตั้งอยู่ที่ กม. 8+902.86
ธงประธานาธิบดีฟิลิปปินส์
ธงประธานาธิบดีสาธารณรัฐฟิลิปปินส์ (Filipino: Watawat ng Pangulo ng Pilipinas) ประกอบไปด้วยตราประจำตำแหน่งประธานาธิบดี บนพื้นหลังสีน้ำเงิน ธงและตราประจำตำแหน่งถูกออกแบบขึ้นในปี ค.ศ. 1947 ธงประธานาธิบดีมีอยู่หลายยุคหลายสมัย เช่นเดียวกับตราสัญลักษณ์ของประธานาธิบดี ขึ้นอยู่กับอิทธิพลของประเทศในช่วงเวลานั้น
ภาพรวม
ธงนี้มักจะเห็นตามทั่วไปเมื่อประธานาธิบดีฟิลิปปินส์ต้องการแสดงตำแหน่ง บางทีเมื่อประธานาธิบดีฟิลิปปินส์ได้ถึงแก่อสัญกรรมลง ซึ่งธงนี้ก็จะประดับอยู่ในโลงศพของประธานาธิบดีฟิลิปปินส์คนนั้น และธงยังติดตรงหน้ารถของประธานาธิบดีฟิลิปปินส์ในขบวนของประธานาธิบดีฟิลิปปินส์
ปัจจุบันธงมีสถานะตามคำสั่งพิเศษ 310 จากการที่ลงนามโดยอดีตประธานาธิบดี กลอเรีย มาคาปากัล-อาร์โรโย:
ธงประธานาธิบดีสาธารณรัฐแห่งฟิลิปปินส์มีลักษณะประกอบไปด้วยตราประจำตำแหน่งประธานาธิบดี ในลักษณะที่เหมาะสม พร้อมกับพื้นหลังสีน้ำเงิน (แทนที่โล่วงกลมสีน้ำเงิน) สีน้ำเงินในพิ้นหลังนั้น จะต้องเป็นสีน้ำเงินแห่งธงชาติฟิลิปปินส์ตามที่ระบุไว้ในรัฐบัญญัติแห่งสาธารณรัฐ หมายเลข 8491 และรหัสสีที่กำหนดไว้ในธงชาติของประเทศฟิลิปปินส์ ขอบของธงจะต้องประกอบด้วยชายครุยธงสีเหลืองทอง ขนาธงจะเป็นสัดส่วน 1:2
การออกแบบธงและตราสัญลักษณ์ของประธานธิบดีฟิลิปปินส์มีลักษณะคล้ายคลึงกับธงประธานาธิบดีสหรัฐ
ภาษาคอเรีย
ภาษาคอเรีย เป็นภาษาในกลุ่มราชสถาน มีผู้พูดราว 25,000 คนในจังหวัดสินธ์ ประเทศปากีสถาน ผู้พูดส่วนใหญ่นับถือศาสนาฮินดูและใช้ภาษาฮินดีในบทสวด
ถอดรหัสลับ อัจฉริยะพลิกโลก
ถอดรหัสลับ อัจฉริยะพลิกโลก (The Imitation Game) เป็นภาพยนตร์อิงประวัติศาสตร์/ชีวิต กำกับโดยมอร์เทน ทิลดัม เขียนบทโดยเกรแฮม มัวร์ โดยดัดแปลงจากหนังสือ Alan Turing: The Enigma โดยแอนดรูว์ ฮอดจิส นำแสดงโดยเบเนดิกต์ คัมเบอร์แบตช์, คีร์รา ไนท์ลีย์, แมททิว กู๊ด, รอรี คินเนียร์, ชาลส์ แดนซ์ และมาร์ก สตรอง
เรื่องย่อ
ในปี 1951 ตำรวจสองนายสอบสวนแอลัน ทัวริง นักคณิตศาสตร์ หลังบุกเข้าไปในบ้านของเขา ระหว่างการสอบสวน ทัวริงได้เล่าเรื่องที่เขาทำงานที่เบลตช์ลีย์ปาร์กในช่วงสงครามโลกครั้งที่สอง
ในปี 1928 ทัวริงในช่วงวัยรุ่นเป็นเด็กที่ไม่มีความสุขและมักถูกรังแกในโรงเรียน เขาเป็นเพื่อนกับคริสโตเฟอร์ มอร์คัม ผู้จุดประกายทัวริงให้สนใจวิทยาการเข้ารหัสลับ ต่อมาทัวริงแอบชอบคริสโตเฟอร์ แต่เขาเสียชีวิตด้วยวัณโรค
เมื่อบริเตนประกาศสงครามกับเยอรมนีในปี 1939 ทัวริงมาที่เบลตช์ลีย์ปาร์กเพื่อทำงานกับทีมนักถอดรหัสที่ประกอบด้วยฮิว อเล็กซานเดอร์, จอห์น แคร์นครอส และปีเตอร์ ฮิลตัน ทั้งหมดพยายามถอดรหัสเครื่องเอนิกมาที่นาซีเยอรมนีใช้ส่งข้อความ ทัวริงได้ออกแบบเครื่องถอดรหัสโดยได้รับเงินสนับสนุนจากวินสตัน เชอร์ชิลล์ นายกรัฐมนตรี ต่อมาทีมนักถอดรหัสประกาศหานักถอดรหัสเพิ่มและได้โจน คลาร์ก บัณฑิตจากมหาวิทยาลัยเคมบริดจ์มาร่วมทีม
ทัวริงสร้างเครื่องถอดรหัสที่เขาตั้งชื่อว่าคริสโตเฟอร์ได้สำเร็จ แต่ประสบปัญหาในการถอดรหัสเนื่องจากฝ่ายเยอรมันเปลี่ยนรหัสใหม่ทุกวัน ความล้มเหลวในการถอดรหัสทำให้อลาสแตร์ เดนนิสตัน ผู้บัญชาการสั่งไล่ทัวริงออกและให้ทำลายเครื่องทิ้ง แต่นักถอดรหัสคนอื่นในทีมขู่ว่าจะลาออกเช่นกันหากเดนนิสตันทำเช่นนั้น ในช่วงเวลาเดียวกัน คลาร์กขอลาออกเนื่องจากครอบครัวไม่อยากให้เธอทำงานนี้ แต่ทัวริงกลับขอเธอแต่งงานซึ่งเธอตอบรับ ต่อมาแคร์นครอส สมาชิกในทีมถอดรหัสพบว่าทัวริงมีพฤติกรรมรักร่วมเพศ วันหนึ่ง ทัวริงได้ยินเสมียนคุยกันถึงข้อความที่ได้รับ เขาจึงตระหนักถึงวิธีถอดรหัสเอนิกมาและถอดรหัสข้อความได้สำเร็จ
ต่อมาทัวริงพบว่าแคร์นครอสเป็นสายลับให้โซเวียต เมื่อทั้งสองพบกัน แคร์นครอสกล่าวว่าทั้งบริเตนและโซเวียตต่างก็อยู่ฝ่ายเดียวกัน และขู่ว่าจะเปิดโปงเรื่องที่ทัวริงเป็นพวกรักร่วมเพศกลับหากทัวริงเผยเรื่องนี้ ต่อมาสจ๊วต แมนซีส์ สายลับ MI6 มาคุกคามคลาร์ก ทัวริงจึงบอกแมนซีส์เรื่องที่แคร์นครอสเป็นสายลับโซเวียต แต่แมนซีส์กล่าวว่าเขารู้อยู่แล้วและตั้งใจปล่อยข้อมูลให้แคร์นครอสเพื่อผลประโยชน์ของบริเตน ทัวริงซึ่งเป็นห่วงสวัสดิภาพของคลาร์กบอกให้เธอรีบไปจากเบลตช์ลีย์ปาร์ก แต่คลาร์กไม่ยินยอม ทัวริงจึงบอกว่าเขาเป็นพวกรักร่วมเพศและแต่งงานกับเธอเพื่อหลอกใช้เธอในการถอดรหัส คลาร์กซึ่งได้ยินอย่างนั้นใจสลายและยอมจากไป
หลังสงคราม ในช่วงคริสต์ศตวรรษที่ 1950 ทัวริงถูกตัดสินว่ามีความผิดฐานลามกอนาจารอย่างร้ายแรง และถูกฉีดสารให้อัณฑะฝ่อ คลาร์กมาเยี่ยมทัวริงที่บ้านและพบเขาในสภาพย่ำแย่ทรุดโทรม เธอปลอมประโลมทัวริงว่างานที่เขาทำช่วยชีวิตคนนับล้าน
การตอบรับ
ถอดรหัสลับ อัจฉริยะพลิกโลก ได้รับการตอบรับในแง่บวก เป็นภาพยนตร์อิสระที่ทำรายได้สูงสุดของปี ค.ศ. 2014 อย่างไรก็ตาม ภาพยนตร์เรื่องนี้ถูกวิจารณ์ว่าบางเหตุการณ์ในเรื่องนั้นไม่ตรงกับความเป็นจริง
รางวัล
ถอดรหัสลับ อัจฉริยะพลิกโลก ได้รับรางวัลชนะเลิศ ได้แก่
รายชื่อตอนในเค-อง! ก๊วนดนตรีแป๋วแหวว
เค-อง! ก๊วนดนตรีแป๋วแหวว เป็นอนิเมะที่สร้างจากมังงะชื่อเรื่องเดียวกัน เขียนและวาดภาพโดย Kakifly ซึ่งผลิตโดยเกียวโตแอนิเมชัน กำกับโดยนาโอโกะ ยามาดะ เขียนบทโดยเรโกะ โยชิดะ และออกแบบตัวละครโดยยูกิโกะ โฮริงูจิ เนื้อเรื่องเป็นเรื่องราวของนักเรียนมัธยมปลาย 4 คน ซึ่งเข้าร่วมชมรมดนตรีของโรงเรียนที่กำลังจะถูกยุบ
อนิเมะเรื่องนี้เริ่มฉายในวันที่ 3 เมษายน 2009 ทางช่อง TBS และช่องโทรทัศน์อื่น ๆ ได้แก่ ช่อง BS-TBS, MBS, และ Chubu-Nippon Broadcasting ซึ่งทางช่อง BS-TBS นั้นจะฉายในรูปแบบไวด์สกรีน เริ่มฉายเมื่อวันที่ 25 เมษายน 2009 โดยมีเพลงประกอบ 2 เพลง ประกอบด้วยเพลงเปิดและปิดอย่างละ 1 เพลง โดยเพลงเปิดคือเพลง "Cagayake! Girls" ร้องโดย อากิ โทโยซากิ, โยโกะ ฮิกาซะ, ซาโตมิ ซาโต และมินาโกะ โคโตบูกิ ส่วนเพลงปิดคือเพลง "Don't say 'lazy'" ร้องโดยฮิกาซะ โทโยซากิ ซาโต และโคโตบูกิ
โทมาทีน
โทมาทีน (tomatine) เป็นสารไกลโคแอลคาลอยด์ที่พบในลำต้นและใบของมะเขือเทศ (Solanum lycopersicum) มีสูตรเคมีคือ C50H83NO21 มีลักษณะเป็นผลึกของแข็งสีขาวที่อุณหภูมิและความดันมาตรฐาน โทมาทีนมีคุณสมบัติฆ่าเชื้อรา และต้านเชื้อจุลินทรีย์ แต่มีจุลินทรีย์บางชนิดที่สามารถสร้างเอนไซม์โทมาทิเนส (tomatinase) เพื่อใช้เปลี่ยนโครงสร้างของโทมาทีนได้
โทมาทีนใช้เป็นตัวทำปฏิกิริยาในการตกตะกอนของคอเลสเตอรอล และเป็นสารเสริมฤทธิ์ (adjuvant) ทางภูมิคุ้มกันที่มีความเกี่ยวข้องกับแอนติเจนโปรตีน
ลีอาห์ ดิซอน
ลีอาห์ ดิซอน เป็นนักร้อง  นางแบบ  และบุคคลที่มีชื่อเสียงทางโทรทัศน์ในประเทศญี่ปุ่น เกิดวันที่ 24 กันยายน ค.ศ 1986 ที่เมืองลาสเวกัส  รัฐเนวาดา  ประเทศสหรัฐอเมริกา  เธอมีพี่ชาย 2 คน  พี่สาว 1 คน  และน้องชายอีก 2 คน  โด่งดังจากการเป็นนางแบบจนก้าวมาเป็นนักร้องที่มีชื่อเสียงในปัจจุบัน
ประวัติ
ลีอาห์ ดิซอน มีชื่อเต็มว่า ลีอาห์ ดอนนา ดีซอน เกิดเมื่อวันที่ 24 กันยายน ค.ศ. 1986 เธอมีเชื้อสายจีน ,ฟิลิปปินส์ และฝรั่งเศส (บิดาเป็นชาวฟิลิปปินส์เชื้อสายจีน ส่วนมารดาเป็นคนฝรั่งเศส) เธอเกิดที่ลาสเวกัส รัฐเนวาดา  สหรัฐอเมริกา มีพี่ชาย 2 คนพี่สาว 1 คนน้องชาย 2 คน มีชื่อเสียงมาจากการเป็นนางแบบของโฆษณารถยนต์ในประเทศสหรัฐอเมริกา  จึงทำให้มีแฟนคลับของเธอมีอยู่มากพอสมควร  จนกระทั่งแฟนคลับของเธอได้โพสรูปการถ่ายแบบของเธอในอินเทอร์เน็ต  จึงทำให้มีผู้คนสนใจในตัวเธอมากขึ้น  โดยชื่อของเธอมีสถิติการค้นหามากกว่า 2 ล้านครั้ง  และจากการแนะนำของแฟนคลับของเธอ  เธอจึงส่งเดโมเทปไปให้บริษัทจัดหานางแบบที่ประเทศญี่ปุ่นในเดือนเมษายน พ.ศ. 2549 จนกระทั่งบริษัทตอบรับ  และได้ย้ายถิ่นฐานมาอาศัยอยู่ที่กรุงโตเกียว  ประเทศญี่ปุ่นตั้งแต่เดือนตุลาคมในปีเดียวกัน  อัลบั้มภาพชุดแรกของเธอที่ชื่อว่า "Petite Amie" ซึ่งภาษาฝรั่งเศสแปลว่าแฟนสาวได้ออกวางจำหน่าย  โดยขายดีเป็นอันดับที่ 3 ของปี 2006
วันที่ 5 ตุลาคม พ.ศ. 2549 เธอได้ออก Digital Singles แรก "Fever" ซึ่งเป็นเพลงคัฟเวอร์ของนักร้องสาวชาวออสเตรเลียชื่อดังอย่าง Kylie Minogue
วันที่ 14 กุมภาพันธ์ พ.ศ. 2550 เธอได้ก้าวขึ้นมาเป็นนักร้อง  โดยออกซิงเกิ้ลแรก Softly ภายใต้สังกัด Victor Entertainment โดยเปิดตัวในอันดับที่ 7 ของ Oricon Chart และในวันเดียวกันนั้นเธอได้ออกอัลบั้มภาพที่ 2 ชื่อว่า "Hello! Leah" ต่อมาวันที่ 30 พฤษภาคมในปีเดียวกันนั้นได้ออกซิงเกิ้ลที่ 2 ที่ชื่อว่า "恋しよう♪" ซึ่งขึ้นถึงอันดับ 7 บน Oricon Chart ตอีกเช่นกัน โดยเป็นเพลงประกอบโฆษณาของLotte  ส่วนเพลง B-sides อย่าง "Could you be that one?" ประกอบเกม "Ninja Gaiden Sigma" ของเครื่องเกมPlayStation 3 (PS3) ซึ่งเธอเป็นพรีเซนเตอร์ทั้งสองโฆษณาด้วยตัวเอง
ในวันที่ 26 พฤษภาคม พ.ศ. 2550 Leah Dizon เป็นผู้มอบรางวัลวิดีโอชายยอดเยี่ยมในงาน MTV Video Music Awards Japan
เมื่อวันที่ 12 กันยายน พ.ศ. 2550 Leah ได้ออกอัลบั้มเพลงชุดแรกที่ชื่อว่า "Destiny Line"  โดยเปิดตัวสัปดาห์แรกในอันดับที่ 9 ของ Oricon Chart  โดยมีมิวสิกวีดีโอเพิ่มมาอย่างเพลง "Everything Anything" และเพลง "Again and Again"
ในเดือนตุลาคมเธอได้ออกอัลบั้มภาพที่ 3 ที่ชื่อว่า "Heaven" โดยจะมีDVDแถมอยู่ด้วย
เดือนมีนาคม เธอมีผลงานอัลบั้มภาพที่ชื่อว่า "Pure Leah" โดยได้ถ่ายทำที่รีสอร์ตในเกาะช้าง ประเทศไทย
26 มีนาคม พ.ศ. 2551 Leah ได้ออกซิงเกิ้ลล่าสุดที่ชื่อว่า Love Paradox
ล่าสุด Leah กำลังดำเนินเรื่องหย่ากับสามี และขอสิทธิ์ในการเลี้ยงดูบุตรสาวอย่างเต็มตัว
แหล่งข้อมูลอื่น
1986
มณีพงศ์ จงจิตร
ประวัติ
ส่วนในประเภทคู่ผสม มณีพงศ์ จงจิตร จับคู่กับสาวิตรี อมิตรพ่าย แต่พวกเขาไม่ได้เข้าสู่รอบชิงชนะเลิศในการแข่งรายการซูเปอร์ซีรีส์
ปลายปี พ.ศ. 2558 มณีพงศ์ได้กล่าวอำลาวงการแบตมินตันผ่านทางสื่อสังคมออนไลน์ โดยให้เหตุผลว่าเกิดจากการบาดเจ็บที่หัวไหล่เรื้อรัง หลังจากนี้จะหันไปช่วยธุรกิจครอบครัวแทน
ผลงานสำคัญ
ในประเภทชายคู่ จับคู่กับบดินทร์ อิสสระ และเข้าสู่รอบชิงชนะเลิศรายการซูเปอร์ซีรีส์, เข้าสู่รอบรองรายการชิงแชมป์โลก รวมถึงกีฬาโอลิมปิกในรอบก่อนรอง ส่วนในวันที่ 22 กรกฎาคม พ.ศ. 2556 มณีพงศ์ได้จับคู่กับนิพิฐพนธ์ พวงพั่วเพชร เข้าแข่งขันประเภทชายคู่รายการแคนาดาโอเพนกรังด์ปรีซ์ 2013 โดยพวกเขาได้พบกับคู่ของบดินทร์ อิสสระ กับภควัฒน์ วิไลลักษณ์ ในรอบชิงชนะเลิศ
เพอร์ซีย์ แจ็กสัน กับสายฟ้าที่หายไป
เมื่อสายฟ้าของ'ซุส'ถูกขโมยไป มหาเทพทั้งสามคือ ซุส โพไซดอน และเฮเดสต่างกล่าวหาว่าอีกฝ่ายเป็นผู้ขโมยไป จนเกือบจะกลายเป็นสงครามมหาเทพ ‘เพอร์ซีย์ แจ็กสัน’ จึงต้องตามเอาสายฟ้าที่หายไปกลับคืน เพื่อยุติข้อบาดหมางระหว่างท้องฟ้า มหาสมุทร และนรกใต้พิภพ เพอร์ซีย์จะนำสายฟ้ากลับคืนสู่ยอดเขาโอลิมปัสบนชั้น 600 ของตึกเอ็มไพร์สเตทสำเร็จและทันการณ์หรือไม่ นี่คือภารกิจแรกสู่หนทางแห่งวีรบุรุษของเขา
ประเทศอิรักในเอเชียนเกมส์
ประเทศอิรัก เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตหะราน ประเทศอิหร่าน มีคณะกรรมการโอลิมปิกแห่งชาติอิรัก เป็นผู้รับผิดชอบส่งนักกีฬาอิรักเข้าร่วมการแข่งขัน ทีมชาติอิรักได้รับเหรียญรางวัลจากการแข่งขันทั้งหมด 7 เหรียญทอง 17 เหรียญเงิน 23 เหรียญทองแดง รวมทั้งสิ้น 47 เหรียญ
Phascolarctos
Phascolarctos เป็นสกุลของสัตว์เลี้ยงลูกด้วยนมในอันดับสัตว์มีกระเป๋าหน้าท้อง (Marsupialia) จำพวกพอสซัมสกุลหนึ่ง ใช้ชื่อสกุลว่า Phascolarctos
โดยมาจากภาษากรีกโบราณคำว่า phaskolos หมายถึง "ถุง" หรือ "กระเป๋า" และ arktos หมายถึง "หมี" โดยตั้งขึ้นในปี ค.ศ. 1816 โดยนักธรรมชาติวิทยาชาวฝรั่งเศส อองรี มารี ดูเครอแตย์ เดอ แบลงวิลล์ ซึ่งเหลือเพียงชนิดเดียวเท่านั้นที่ยังสืบทอดเผ่าพันธุ์มาจนถึงปัจจุบัน คือ โคอาลา
วงศ์เต่าแก้มแดง
วงศ์เต่าแก้มแดง (Terrapin, Pond turtle, Marsh turtle) เป็นวงศ์ของเต่าวงศ์หนึ่ง ใช้ชื่อว่า Emydidae
เป็นเต่าที่มีลักษณะคล้ายกับเต่าในวงศ์เต่านา (Bataguridae) คือ มีกระดองที่โค้งกลมเหมือนกัน กระดองท้องใหญ่เหมือนกัน ในบางสกุลจะมีบานพับที่กระดองท้อง เช่น Terrapene แต่กระดูกแอนกูลาร์ของขากรรไกรล่างไม่เชื่อมติดกับกระดูกอ่อนเมคเคล กระดูกออคซิพิทัลเป็นชิ้นแคบ การหุบขากรรไกรล่างเกิดจากการทำงานของกล้ามเนื้อที่ผ่านไปกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอน มีกระดูกพลาสทรอนไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะที่ยืดหยุ่นได้
เป็นเต่าที่มีวงศ์ขนาดใหญ่ จึงแบ่งออกได้เป็น 2 วงศ์ย่อย ๆ (ดูในตาราง) มีทั้งหมด 10 สกุล ราว 50 ชนิด พบแพร่กระจายพันธุ์ในพื้นที่ชุ่มน้ำทั้งน้ำจืดและน้ำกร่อย ทั้งในทวีปยุโรป, อเมริกาเหนือ และบางส่วนของอเมริกาใต้
เต่าตัวผู้โดยมากจะมีขนาดเล็กกว่าตัวเมียมาก และมีความแตกต่างระหว่างเพศมาก จนเห็นได้ชัดเจน กินอาหารได้หลากหลายทั้งพืชและสัตว์ หรือบางสกุลหรือบางชนิดก็กินได้ทั้ง 2 อย่าง
โดยชนิดที่ใหญ่ที่สุด คือ เต่าแก้มแดง (Trachemys scripta) หรือที่รู้จักกันในชื่อ "เต่าญี่ปุ่น" ที่นิยมเลี้ยงกันเป็นสัตว์เลี้ยงจนกลายเป็นชนิดพันธุ์ต่างถิ่นในหลายประเทศ รวมถึงในประเทศไทยด้วย โดยสามารถโตเต็มที่ได้ถึง 60 เซนติเมตร และขนาดเล็กที่สุด คือ เต่าจุด (Clemmys guttata) ที่โตเต็มที่มีความยาวกระดองเพียง 10-12 เซนติเมตร เท่านั้น
ขยายพันธุ์ด้วยการวางไข่ โดยฝังไข่ไว้ในหาดทรายริมฝั่งแม่น้ำ โดยเต่าเพศเมียจะวางไข่ในช่วงฤดูใบไม้ผลิ และลูกเต่าจะฟักเป็นตัวในช่วงปลายฤดูร้อน
การจำแนก
จำแนกออกได้เป็น 10 สกุล ใน 2 วงศ์ย่อย
คำตอบสุดท้าย
"คำตอบสุดท้าย" เป็นซิงเกิลของวงแอร์บอร์น ประพันธ์เนื้อร้อง-แต่งทำนองและเรียบเรียงโดยนิพนธ์ ไทยเจริญ และมิวสิกวิดีโอนี้มีสมชาย เข็มกลัด มาร่วมแสดงด้วย เผยแพร่ครั้งแรกเมื่อวันที่ 29 มิถุนายน พ.ศ. 2553
การตอบรับ
เพลง "คำตอบสุดท้าย" ได้อันดับ 34 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 100 ประจำเดือนตุลาคม ปี พ.ศ. 2552
ฟุตบอลในโอลิมปิกฤดูร้อน 1960
กีฬาฟุตบอลในโอลิมปิกฤดูร้อน 1960 จัดแข่งขันที่โรม ประเทศอิตาลี แข่งขัน 1 ประเภท คือประเภทชาย
การขยายตัวของสมาคมประชาชาติแห่งเอเชียตะวันออกเฉียงใต้
การขยายตัวของสมาคมประชาชาติแห่งเอเชียตะวันออกเฉียงใต้ เป็นกระบวนการซึ่งขยายสมาคมประชาชาติแห่งเอเชียตะวันออกเฉียงใต้ โดยการรับรัฐสมาชิกใหม่เข้ามา กระบวนการดังกล่าวเริ่มต้นขึ้นเมื่อสมาชิกก่อตั้งห้าประเทศ ที่ได้ลงนามในปฏิญญากรุงเทพฯ ใน พ.ศ. 2510 นับตั้งแต่นั้น ประเทศสมาชิกอาเซียนได้เพิ่มเป็นสิบประเทศ โดยประเทศล่าสุดที่เข้าร่วมกับอาเซียนคือ ประเทศกัมพูชา ใน พ.ศ. 2542 ปัจจุบัน การเจรจารับเข้าเป็นสมาชิกกำลังอยู่ในระหว่างขั้นตอนกับสองรัฐ ได้แก่ ประเทศปาปัวนิวกินี และประเทศติมอร์-เลสเต
เกณฑ์สมาชิกภาพ
หนึ่งในเกณฑ์สมาชิกภาพ คือ สมาชิกตามที่มุ่งหวังนั้นจะต้องตกลงลงนามหรือเข้าร่วมกับสนธิสัญญา แถลงการณ์และความตกลงทั้งหมดในอาเซียน เริ่มตั้งแต่ที่ระบุไว้ในปฏิญญากรุงเทพฯ เมื่อวันที่ 8 สิงหาคม พ.ศ. 2510 และที่เพิ่มเติมและพัฒนาขึ้นในสนธิสัญญา แถลงการณ์และความตกลงของอาเซียนในกาลต่อมา ความกังวลร่วมกันอย่างหนึ่งซึ่งจะต้องหยิบยกขึ้นผ่านการเจรจา คือ ความสามารถของสมาชิกที่คาดหวังในการเข้าร่วมกับเขตการค้าเสรีอาเซียน และการจัดการความร่วมมือทางเศรษฐกิจอื่นทั้งหมด อีกหนึ่งวิธีกำหนดเป้าหมายของสมาชิกที่มุ่งหวังที่สำคัญคือ การเข้าร่วมในการประชุมอาเซียนและการมีส่วนร่วมในโครงการความร่วมมือต่าง ๆ
ปฏิญญากรุงเทพฯ มิได้วางเงื่อนไขสมาชิกภาพใด นอกเหนือไปจากว่าประเทศนั้นจะต้องตั้งอยู่ในเอเชียตะวันออกเฉียงใต้และหลักความสัมพันธ์ระหว่างรัฐทั่วไป อาเซียนไม่มีเกณฑ์สมาชิกภาพที่เกี่ยวข้องกับลักษณะของรัฐบาล ระบบและทิศทางของอุดมการณ์ นโยบายเศรษฐกิจหรือระดับการพัฒนา หากมีเกณฑ์ดังกล่าวมากำหนดสมาชิกภาพแล้ว องค์การความร่วมมือในภูมิภาคจะไม่อาจเกิดขึ้นได้เลยในเอเชียตะวันออกเฉียงใต้ ซึ่งทำให้องค์การดังกล่าวมีความหลากหลาย และเพื่อจะได้รับการยอมรับเป็นรัฐสมาชิกอาเซียน รัฐนั้นจะต้องมีสถานเอกอัครราชทูตอยู่ในทุกประเทศสมาชิกในปัจจุบันของกลุ่ม
เกณฑ์การเข้าร่วมการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย-แปซิฟิก
การประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย-แปซิฟิก (ASEAN Regional Forum, ARF) เวทีอภิปรายพหุภาคีในหมู่ประเทศเอเชียแปซิฟิก มีเป้าหมายเพื่อส่งเสริมการเจรจาและการปรึกษาระหว่างประเทศ ทั้งยังสนับสนุนการเสริมสร้างความเชื่อมั่นและการทูตเชิงป้องกันทั่วภูมิภาค เกณฑ์สมาชิกภาพสำหรับ ARF เช่นเดียวกับคู่เจรจาอื่น ๆ ระบุไว้ระหว่าง ARF ครั้งที่สองใน พ.ศ. 2539 ในกรุงจาการ์ตา รัฐมนตรี ARF รับเกณฑ์ที่ว่า ผู้ที่จะเข้าเป็นสมาชิก ARF ต้องเป็นรัฐอธิปไตย ซึ่งตามนโยบายจีนเดียว ชัดเจนว่าต้องไม่นับรวมไต้หวัน พวกเขาต้อง "ปฏิบัติตามและเคารพการตัดสินใจและแถลงการณ์ที่ ARF กระทำไว้แล้วอย่างเต็มที่" เกณฑ์ดังกล่าวเน้นว่า สมาชิกอาเซียนมีส่วนใน ARF "โดยอัตโนมัติ"
สมาชิกผู้ก่อตั้ง
อาเซียนถูกก่อตั้งขึ้นเมื่อวันที่ 8 สิงหาคม พ.ศ. 2510 เมื่อรัฐมนตรีต่างประเทศของห้าประเทศ ได้แก่ ประเทศอินโดนีเซีย มาเลเซีย ฟิลิปปินส์ สิงคโปร์ และไทย ประชุมกันที่พระราชวังสราญรมย์ อันเป็นที่ตั้งของกระทรวงการต่างประเทศของไทยในกรุงเทพมหานคร ณ ขณะนั้น และลงนามปฏิญญาอาเซียน ซึ่งรู้จักกันมากกว่าในชื่อ ปฏิญญากรุงเทพ โดยรัฐมนตรีทั้งห้า ได้แก่ อดัม มาลิกจากสาธารณรัฐอินโดนีเซีย นาร์ซิโซ รามอสจากสาธารณรัฐฟิลิปปินส์ อับดุล ราซัก ฮุซเซนจากมาเลเซีย เอส. ราชารัตนัมจากสาธารณรัฐสิงคโปร์ และถนัด คอมันตร์จากราชอาณาจักรไทย ซึ่งถือได้ว่าเป็นบิดาผู้ก่อตั้งองค์กร
การขยายตัวแรก
กลุ่มอาเซียนมีสมาชิกเพิ่มขึ้นเมื่อประเทศบรูไนเข้าเป็นสมาชิกลำดับที่ 6 เมื่อวันที่ 8 มกราคม พ.ศ. 2527 เพียงแค่หนึ่งสัปดาห์หลังได้รับเอกราชเมื่อวันที่ 1 มกราคม ปีเดียวกัน
ลาว พม่า และกัมพูชา
สมาชิกสามประเทศล่าสุดของอาเซียนยื่นคำขอเข้าร่วมกลุ่มในคริสต์ทศวรรษ 1990
ที่ราบสูงเดกกัน
ที่ราบสูงเดกกัน (Deccan Plateau) เป็นที่ราบสูงขนาดใหญ่ทางทิศตะวันตกและทิศใต้ของประเทศอินเดีย มีความสูง 100 m ทางทิศเหนือ และมีความสูงมากกว่า 1000 m ทางทิศใต้ ที่ราบสูงครอบคลุมพื้นที่มากกว่า 8 รัฐของอินเดีย และมีผู้อยู่อาศัยบริเวณที่ราบสูงนี้อย่างกว้างขวาง ครอบคลุมพื้นที่ส่วนใหญ่ทางตอนกลางและใต้ของอินเดีย
การขยายตัวของสมาคมประชาชาติแห่งเอเชียตะวันออกเฉียงใต้
ลาว พม่า และกัมพูชา
ประเทศลาวเป็นผู้สังเกตการณ์อาเซียนในการประชุมรัฐมนตรีอาเซียน (AMM) ครั้งที่ 25 ที่จัดขึ้นที่กรุงมะนิลา ในเดือนกรกฎาคม พ.ศ. 2535 ครั้งที่ 28 ที่กรุงบันดาร์เซอรีเบอกาวัน ในเดือนกรกฎาคม พ.ศ. 2538 สมสะหวาด เล่งสะหวัด รัฐมนตรีว่าการกระทรวงการต่างประเทศของลาว ได้กล่าวว่า เขาปรารถนาจะเห็นลาวเข้าเป็นสมาชิกอาเซียนใน พ.ศ. 2540 โดยความปรารถนาดังกล่าวได้แสดงในจดหมายขอเข้าเป็นสมาชิกอาเซียนของลาว ลงวันที่ 15 มีนาคม พ.ศ. 2539
ประเทศกัมพูชาได้รับสถานะผู้สังเกตการณ์ที่ AMM ครั้งที่ 28 ซึ่งจัดขึ้นที่กรุงบันดาร์เซอรีเบอกาวัน ในเดือนกรกฎาคม พ.ศ. 2538 อึง ฮวด รัฐมนตรีว่าการกระทรวงการต่างประเทศและความร่วมมือนานาชาติของกัมพูชา ได้ยื่นคำขอเข้าเป็นสมาชิกอาเซียนในจดหมายลงวันที่ 23 มีนาคม พ.ศ. 2539 เช่นเดียวกับลาว กัมพูชาปรารถนาจะเข้าร่วมกับอาเซียนใน พ.ศ. 2540
ส่วนประเทศพม่า โอนจอ รัฐมนตรีว่าการกระทรวงการต่างประเทศของพม่า เข้าร่วม AMM ครั้งที่ 27 ณ กรุงเทพมหานคร พ.ศ. 2537 และครั้งที่ 28 ณ กรุงบันดาร์เซอรีเบอกาวัน พ.ศ. 2538 ในฐานะแขกของรัฐเจ้าภาพ ระหว่างการประขุม AMM ครั้งที่ 28 พม่าเข้าเป็นภาคีสนธิสัญญาไมตรีและความร่วมมือในภูมิภาคเอเชียตะวันออกเฉียงใต้ และยื่นคำขอสถานะผู้สังเกตการณ์อาเซียน
ต้านชเว นายกรัฐมนตรีพม่า พร้อมด้วย คำไต สีพันดอน นายกรัฐมนตรีลาว และสมเด็จกรมพระนโรดม รณฤทธิ์ นายกรัฐมนตรีกัมพูชา เข้าร่วมการประชุมกับหัวหน้ารัฐบาลอาเซียนระหว่างการประชุมสุดยอดผู้นำอาเซียนครั้งที่ 5 ณ กรุงเทพมหานคร ในวันที่ 15 ธันวาคม พ.ศ. 2538 เขาแสดงความหวังว่า พม่าจะได้รับสถานะผู้สังเกตการณ์อาเซียนในการประชุม AMM ครั้งถัดไป คือครั้งที่ 29 ที่จัดขึ้นที่ประเทศอินโดนีเซีย ใน พ.ศ. 2539
คณะกรรมการความมั่นคงอาเซียน (ASC) ก่อตั้งคณะทำงานว่าด้วยสมาชิกภาพของกัมพูชาและลาวเพื่อพิจารณาประเด็นทั้งหมดภายใต้ขอบเขตของ ASC ที่เกี่ยวข้องกับการเตรียมการสำหรับและของสมาชิกที่คาดหวังทั้งสองประเทศในการเข้าร่วมกับอาเซียน วันที่ 17 กรกฎาคม พ.ศ. 2539 คณะทำงานจุดการประชุมกับเลขาธิการของกรมอาเซียนลาวในกรุงจาการ์ตา
ในการประชุม AMM ครั้งที่ 29 พม่าได้รับสถานะผู้สังเกตการณ์ในอาเซียน รัฐมนตรีต่างประเทศของพม่าได้ปรึกษากับอาเซียนและเข้าร่วมการประชุมความร่วมมือด้านการเมืองและความมั่นคงในภูมิภาคเอเชีย-แปซิฟิกเป็นครั้งแรก เมื่อวันที่ 12 สิงหาคม พ.ศ. 2539 รัฐมนตรีต่างประเทศของพม่าได้ยื่นคำขอเข้าเป็นสมาชิกอาเซียนของพม่าอย่างเป็นทางการ ทั้งยังได้แสดงความปรารถนาว่าพม่าจะเข้าเป็นสมาชิกอาเซียนภายใน พ.ศ. 2540 พร้อมกัมพูชาและลาว
ASC ได้ขยายอำนาจของคณะทำงานที่กำลังศึกษาสมาชิกภาพของกัมพูชาและลาวให้รวมสมาชิกภาพของพม่าด้วย ลาวและพม่าได้เข้าเป็นสมาชิกอาเซียนเมื่อวันที่ 23 กรกฎาคม พ.ศ. 2540 เป็นลำดับที่ 8 และ 9 ตามลำดับ กัมพูชาเองก็มีกำหนดเข้าร่วมพร้อมกับลาวและพม่าเช่นกัน แต่ถูกเลื่อนออกไปเพราะการต่อสู้ทางการเมืองภายในประเทศ ภายหลังได้เข้าเป็นสมาชิกลำดับที่ 10 เมื่อวันที่ 30 เมษายน พ.ศ. 2542 หลังรัฐบาลมีเสถียรภาพมั่นคงแล้ว
ระหว่างคริสต์ทศวรรษ 1990 กลุ่มมีสมาชิกเพิ่มขึ้นเช่นเดียวกับแรงขับเคลื่อนให้บูรณาการมากขึ้น ใน พ.ศ. 2533 มาเลเซียเสนอให้จัดตั้งความร่วมมือทางเขตเศรษฐกิจเอเชียตะวันออก (EAEC) ซึ่งประกอบด้วยสมาชิกอาเซียนขณะนั้น เช่นเดียวกับประเทศจีน ญี่ปุ่นและเกาหลีใต้ โดยมีเจตนาเพื่อถ่วงดุลอิทธิพลที่เพิ่มมากขึ้นของสหรัฐในความร่วมมือทางเศรษฐกิจเอเชีย-แปซิฟิก (APEC) เช่นเดียวกับในภูมิภาคเอเชียโดยรวม อย่างไรก็ตาม ข้อเสนอดังกล่าวล้มเหลว เพราะได้รับเสียงคัดค้านอย่างหนักจากสหรัฐอเมริกาและญี่ปุ่น แม้จะล้มเหลว รัฐสมาชิกยังคงทำงานเพื่อบูรณาการต่อไปและอาเซียนบวกสามถูกจัดตั้งขึ้นใน พ.ศ. 2540
ใน พ.ศ. 2535 แผนอัตราศุลกากรพิเศษที่เท่ากัน (Common Effective Preferential Tariff - CEPT) มีการลงนามเป็นกำหนดการภาษีศุลกากรและมีเป้าหมายเพื่อเพิ่มข้อได้เปรียบด้านการแข่งขันของภูมิภาคเป็นฐานการผลิตที่ขับเคลื่อนตลาดโลก กฎหมายดังกล่าวอาจเป็นเสมือนกรอบของเขตการค้าเสรีอาเซียน หลังจากวิกฤตการณ์การเงินในเอเชีย พ.ศ. 2540 มาเลเซียก็รื้อฟื้นข้อเสนอขึ้นมาอีกครั้งในการประชุมที่เชียงใหม่ หรือรู้จักกันในชื่อ มาตรการริเริ่มเชียงใหม่ ซึ่งเรียกร้องบูรณาการที่ดียิ่งขึ้นระหว่างเศรษฐกิจอาเซียนเช่นเดียวกับประเทศอาเซียนบวกสาม
เอฟเอพรีเมียร์ลีก ฤดูกาล 2003–04
พรีเมียร์ลีก ฤดูกาล 2003-04 (2003–04 FA Premier League หรืออาจหมายถึง 2003–04 Barclaycard Premiership อันเนื่องจากมีผู้สนับสนุน) เป็นการแข่งขันในฤดูกาลที่ 12 ของพรีเมียร์ลีก ลีกสูงสุดของฟุตบอลอังกฤษ โดยสโมสรฟุตบอลอาร์เซนอลชนะการแข่งขันเป็นครั้งที่ 3 จากการแข่งขัน 13 ครั้งในประวัติศาสตร์ฟุตบอลลีกสูงสุดของอังกฤษ และอาร์เซนอลเป็นสโมสรแรกที่สามารถสร้างประวัติศาสตร์ไร้พ่ายบนลีกสูงสุดใน 38 นัดของฤดูกาลและเป็นทีมที่สองทั้งหมด (ครั้งแรกเกิดขึ้นกับ สโมสรฟุตบอลเปรสตันนอร์ทเอ็นด์ ในปี ค.ศ. 1889, 115 ปีที่แล้ว, ขณะระหว่างฤดูกาลในจำนวน 22 นัด) อีกด้วย.
การขยายตัวของสมาคมประชาชาติแห่งเอเชียตะวันออกเฉียงใต้
ปาปัวนิวกินี
ประเทศปาปัวนิวกินี เป็นประเทศผู้สังเกตการณ์นับตั้งแต่ พ.ศ. 2519 ก่อนหน้าประเทศสมาชิกอาเซียนที่มิได้เป็นสมาชิกก่อตั้งเสียอีก ข้อเท็จจริงที่ว่าปาปัวนิวกินีเป็นประเทศนอกเอเชียตะวันออกเฉียงใต้ แต่ได้รับสถานะผู้สังเกตการณ์ เพราะการรับรองปาปัวนิวกินีมีก่อนการใช้บังคับการตัดสินใจใน พ.ศ. 2526 ซึ่งจำกัดให้เฉพาะประเทศในภูมิภาคเอเชียตะวันออกเฉียงใต้เท่านั้นจึงจะสามารถเป็นส่วนหนึ่งของกลุ่มภูมิภาคได้
เอฟเอพรีเมียร์ลีก ฤดูกาล 2003–04
ผู้จัดการทีมยอดเยี่ยมประจำปีของสมาคมผู้จัดการพรีเมียร์ลีก
รางวัล ผู้จัดการทีมยอดเยี่ยมประจำปีของสมาคมผู้จัดการพรีเมียร์ลีก ชนะโดย อาร์แซน แวงแกร์, เขาสร้างประวัติศาสตร์ในการทำเช่นนั้นได้โดยเป็นผู้จัดการทีมคนแรกที่ชนะรางวัลครั้งนี้เป็นครั้งที่สอง.
นักฟุตบอลยอดเยี่ยมแห่งปีของพีเอฟเอ
รางวัลนักฟุตบอลยอดเยี่ยมแห่งปีของพีเอฟเอในปี 2004 ได้แก่ ตีแยรี อ็องรี ของอาร์เซนอลซึ่งเป็นปีที่สองติดต่อกันของเจ้าตัว.
นักฟุตบอลดาวรุ่งยอดเยี่ยมแห่งปีของพีเอฟเอ
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ สกอตต์ ปาร์คเกอร์ ของ เชลซี.
การขยายตัวของสมาคมประชาชาติแห่งเอเชียตะวันออกเฉียงใต้
ปาปัวนิวกินี
ระหว่างการประชุมรัฐมนตรีอาเซียนครั้งที่ 29 ซึ่งจัดขึ้นที่กรุงจาการ์ตาใน พ.ศ. 2539 รัฐมนตรีว่าการกระทรวงการต่างประเทศของปาปัวนิวกินี คิลรอย จีเนีย ได้แสดงความปรารถนาของปาปัวนิวกินีในการเสริมสร้างปฏิสัมพันธ์กับอาเซียน โดยเสนอว่าปาปัวนิวกินีจะขอเป็นสมาชิกประเภทสมทบถาวรของอาเซียน นายกรัฐมนตรีปาปัวนิวกินี ไมเคิล โซมาร์ ชี้ระหว่างการเดินทางเยือนประเทศฟิลิปปินส์ใน พ.ศ. 2552 ว่า ประเทศของเขาพร้อมและสามารถเติมเต็มข้อกำหนดสมาชิกภาพในการรวมกลุ่มภูมิภาค
ที่ตั้งทางภูมิศาสตร์เป็นอุปสรรคขวางกั้นการเข้าเป็นสมาชิกอาเซียนของปาปัวนิวกินี แม้จะตั้งอยู่ไม่ห่างจากกรุงจาการ์ตา อันเป็นที่ตั้งของสำนักงานเลขาธิการอาเซียน มากไปกว่าตอนเหนือของประเทศพม่า แต่ในทางภูมิศาสตร์ ปาปัวนิวกินีมิใช่ส่วนหนึ่งของเอเชียตะวันออกเฉียงใต้หรือทวีปเอเชีย เมื่อปาปัวนิวกินีได้รับสถานะผู้สังเกตการณ์เมื่อ พ.ศ. 2519 อาเซียนก็ได้รับรองว่าปาปัวนิวกินีมีภูมิภาคทางการเมืองและเศรษฐกิจเดียวกันกับสมาชิกอาเซียน ทั้งยังเชื่อมโยงกันทางภูมิศาสตร์ เพราะปาปัวนิวกินีกินพื้นที่ครึ่งหนึ่งของเกาะนิวกินีอันมีขนาดใหญ่ ซึ่งอีกครึ่งของเกาะเป็นที่ตั้งของจังหวัดปาปัวและปาปัวตะวันตกของประเทศอินโดนีเซีย นับแต่นั้นปาปัวนิวกินีก็รอคอยนาน 35 ปีที่จะกลายเป็นสมาชิกเต็มตัว
เอฟเอพรีเมียร์ลีก ฤดูกาล 2003–04
ทีมยอดเยี่ยมประจำปีของพีเอฟเอ
ผู้รักษาประตู: ทิม ฮาวเวิร์ด (แมนเชสเตอร์ยูไนเต็ด) กองหลัง: โลร็อง, แอชลีย์ โคล, โซล แคมป์เบลล์ (อาร์เซนอล ทั้งหมด), จอห์น เทร์รี (เชลซี) กองกลาง: สตีเวน เจอร์ราร์ด (ลิเวอร์พูล), ปาทริค วิเอรา, รอแบร์ ปีแร็ส (อาร์เซนอล ทั้งคู่), แฟรงค์ แลมพาร์ด (เชลซี) กองหน้า: ตีแยรี อ็องรี (อาร์เซนอล), รืด ฟัน นิสเติลโรย (แมนเชสเตอร์ยูไนเต็ด)
ผู้จัดการทีมยอดเยี่ยมแห่งฤดูกาลของพรีเมียร์ลีกโดยบาร์เคลย์การ์ด
อาร์แซน แวงแกร์ ชนะรางวัลนี้. ทีมของเขาชนะ 26 นัด, แพ้ 0 และ เสมอ 12 ทำประตูได้ 73 ประตู, เสียประตูให้กับคู่แข่งไปเพียง 26 ประตู.
ยานรบสะเทินน้ำสะเทินบกแบบ 05
ยานรบสะเทินน้ำสะเทินบกแบบ 05 (05式两栖装甲车; Type 05 amphibious fighting vehicle) เป็นตระกูลยานรบหุ้มเกราะสายพานสะเทินน้ำสะเทินบกซึ่งได้รับการพัฒนาโดยนอริงโก สำหรับเหล่านาวิกโยธินกองทัพเรือ กองทัพปลดปล่อยประชาชน ซึ่งประกอบด้วยสองรุ่นรบหลัก ได้แก่ แซดบีดี-05 (ZBD-05) ทีเป็นรถรบทหารราบ และแซดทีดี-05 (ZTD-05) ที่เป็นยานเกราะจู่โจม รวมถึงสองรุ่นที่สนับสนุนบนพื้นฐานของแซดบีดี-05 ยานรบสะเทินน้ำสะเทินบกแบบ 05 สามารถปล่อยตัวได้ในทะเลจากเรือยกพลขึ้นบกจู่โจมเหนือเส้นขอบฟ้า และมีคุณสมบัติเรือเร็วขนาดเล็กที่วิ่งตามผิวน้ำ ซึ่งเป็นแนวคิดการออกแบบที่ได้รับการเปรียบเทียบกับโครงการยานรบนอกประเทศ (EFV) ของสหรัฐที่ถูกยกเลิก
การขยายตัวของสมาคมประชาชาติแห่งเอเชียตะวันออกเฉียงใต้
ติมอร์-เลสเต
เมื่อเดือนสิงหาคม พ.ศ. 2554 ประเทศติมอร์-เลสเตได้ยื่นคำร้องขอเป็นสมาชิกอาเซียน ซึ่งเป็นท่าทีที่ได้รับการสนับสนุนจากอินโดนีเซีย
ติมอร์-เลสเตซึ่งได้รับเอกราชเมื่อ พ.ศ. 2545 ได้เข้าร่วมการแข่งขันซีเกมส์ นับแต่ พ.ศ. 2546 ได้รับเชิญเข้าร่วมการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย-แปซิฟิกเป็นครั้งแรกใน พ.ศ. 2548 ทำให้เป็นประเทศที่ 25 ที่เข้าร่วมการประชุมดังกล่าว ประธานาธิบดีติมอร์-เลสเต ฌูแซ รามุช-ออร์ตา หวังว่าจะได้รับสมาชิกภาพก่อน พ.ศ. 2555
บังกลาเทศ
ประเทศลาวสนับสนุนให้ประเทศบังกลาเทศเข้ามาเป็นประเทศผู้สังเกตการณ์ในอาเซียนเมื่อ พ.ศ. 2554
ฟีจี
ประเทศฟีจีได้แสดงความสนใจที่จะได้รับสถานะผู้สังเกตการณ์อาเซียน ใน พ.ศ. 2554 ซูซีโล บัมบัง ยูโดโยโน ประธานาธิบดีอินโดนีเซียกล่าวว่าเขาได้แจ้งต่อประธานาธิบดีฟีจี แฟรงก์ ไบนิมารามา ว่าเขาจะสนับสนุนให้พิจารณาคำขอนี้ในช่วงที่อินโดนีเซียเป็นประธานอาเซียน
ศรีลังกา
เริ่มแรกประเทศศรีลังกาได้รับเชิญให้เข้าร่วมอาเซียนในฐานะสมาชิกผู้ก่อตั้งเมื่อวันที่ 8 สิงหาคม พ.ศ. 2510 อย่างไรก็ตามประเทศดังกล่าวไม่ได้ดำเนินการเนื่องจากอาเซียนเป็นฝ่ายสนับสนุนตะวันตก และศรีลังกาเองก็ดำเนินนโยบายไม่เข้าแนวร่วม  นอกจากนี้ยังมีการคัดค้านจากประเทศสิงคโปร์ในเรื่องความไม่มั่นคงภายในประเทศจากความตึงเครียดระหว่างสองกลุ่มชาติพันธุ์หลักของศรีลังกา ความสนใจจากภายในประเทศปรากฏชัดในเวลาต่อมาและพยายามเข้าร่วมอาเซียนภายในปี พ.ศ. 2524   ใน พ.ศ. 2550 ศรีลังกาเป็นหนึ่งใน 27 ประเทศที่เข้าร่วม ARF
ออสเตรเลีย
ในเดือนกุมภาพันธ์ พ.ศ. 2561 คณะผู้เชี่ยวชาญอิสระของสถาบันนโยบายยุทธศาสตร์ออสเตรเลีย แนะนำว่าประเทศออสเตรเลียและประเทศนิวซีแลนด์ควรเข้าร่วมอาเซียนใน พ.ศ. 2567 ใน พ.ศ. 2561 ประธานาธิบดีอินโดนีเซีย โจโก วีโดโด ได้ระบุว่าระหว่างการให้สัมภาษณ์กับแฟร์แฟกซ์มีเดีย ว่า ออสเตรเลียควรจะเข้าร่วมองค์กรด้วย ใน พ.ศ. 2559 พอล คีตติง อดีตนายกรัฐมนตรีออสเตรเลีย ได้แนะนำให้ออสเตรเลียเข้าร่วมอาเซียน
มองโกเลีย
ในเดือนพฤษภาคม พ.ศ. 2560 โรดรีโก ดูแตร์เต ประธานาธิบดีฟิลิปปินส์กล่าวว่าประเทศมองโกเลียและประเทศตุรกีแสดงความปรารถนาที่จะเข้าร่วมอาเซียน จากนั้นก็ระบุอีกว่าเขาจะผลักดันให้ประเทศสมาชิกอื่น ๆ เห็นพ้องด้วยกัน
นิวซีแลนด์
ในเดือนกุมภาพันธ์ พ.ศ. 2561 คณะผู้เชี่ยวชาญอิสระของสถาบันนโยบายยุทธศาสตร์ออสเตรเลีย แนะนำว่าประเทศออสเตรเลียและประเทศนิวซีแลนด์ควรเข้าร่วมอาเซียนใน พ.ศ. 2567
ปาเลา
ในเดือนมิถุนายน พ.ศ. 2562 นักวิจัยจากมหาวิทยาลัยจอนส์ฮอปกินส์แนะนำว่าประเทศปาเลามีศักยภาพพอที่จะเข้าร่วมในอาเซียนอย่างมีนัยยะ จากนั้นเขาก็โต้แย้งว่าสหรัฐควรพยายามเกลี้ยกล่อมให้ประเทศไทยผลักดันสถานะผู้สังเกตการณ์ให้กับปาเลาในระหว่างที่ดำรงตำแหน่งประธานอาเซียน
ตุรกี
ในเดือนพฤษภาคม พ.ศ. 2560 โรดรีโก ดูแตร์เต ประธานาธิบดีฟิลิปปินส์กล่าวว่าประเทศมองโกเลียและประเทศตุรกีแสดงความปรารถนาที่จะเข้าร่วมอาเซียน จากนั้นก็ระบุอีกว่าเขาจะผลักดันให้ประเทศสมาชิกอื่น ๆ เห็นพ้องด้วยกัน
ยานรบสะเทินน้ำสะเทินบกแบบ 05
ในฐานะที่เป็นยานรบสะเทินน้ำสะเทินบกโดยเฉพาะ แบบ 05 มีเป้าหมายเพื่อมอบความสามารถในการสะเทินน้ำสะเทินบกที่ไม่เหมือนใครซึ่งจะเน้นไปที่ปฏิบัติการยกพลขึ้นบกอย่างรวดเร็ว รุ่นยานเกราะจู่โจมแซดทีดี-05 มาแทนที่รถถังสะเทินน้ำสะเทินบกแบบ 63เอ ที่ล้าสมัยซึ่งเปิดตัวในปลายคริสต์ทศวรรษ 1990
การพัฒนา
ยานรบสะเทินน้ำสะเทินบกแบบ 05 ใช้ทรงเรือแบบแล่นแฉลบที่ขับเคลื่อนโดยสองวอเตอร์เจ็ตที่มีความเร็วในการเดินทางมากกว่ารถหุ้มเกราะสะเทินน้ำสะเทินบกใด ๆ ในปัจจุบันในเหล่านาวิกโยธินของกองทัพปลดปล่อยประชาชน ซึ่งเป็นการปรับปรุงที่มากกว่ายานพาหนะประเภทเดียวกันดังเช่นยานรบสะเทินน้ำสะเทินบกเอเอวี7เอ1 (AAV)
รถคันนี้ได้รับการออกแบบให้มีหัวเรือแบบไฮดรอลิกพร้อมบานพับปิดท้าย ซึ่งออกแบบมาเพื่อช่วยให้ตัวถังแล่นข้ามผิวน้ำ เมื่อเปิดใช้งานหัวเรือและบานพับปิดท้าย จะสร้างพื้นผิวปรับให้เรียบกับด้านล่างของตัวถัง ทำให้รถวิ่งเร็วขึ้นเนื่องจากแรงต้านอุทกพลศาสตร์บนตัวถังรถลดลง แซดบีดี2000 มีตัวถังแบนราบเหมือนเรือ โดยมีล้อถนนแบบพับเก็บได้ 6 ล้อในแต่ละข้าง และลูกกลิ้งหน้า/หลัง ป้อมปืนแบบเชื่อมติดตั้งอยู่ตรงกลางของตัวถัง โดยมีชุดจ่ายกำลังที่ด้านหน้าและห้องโดยสารที่ด้านหลัง
ยานพาหนะแซดบีดี05 ได้ปรากฏในการสวนสนาม ค.ศ. 2009 และ 2015 ซึ่งมีหัวหน้านักออกแบบคือเฉิน เผิงเฟย จากกลุ่มนอริงโก
วิทยาลัยเกษตรและเทคโนโลยีกระบี่ สถาบันการอาชีวศึกษาเกษตรภาคใต้
วิทยาลัยเกษตรและเทคโนโลยีกระบี่ (อังกฤษ : Krabi College of Agriculture and Technology  ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคใต้ ตั้งอยู่ในจังหวัดกระบี่ โดยเปิดสอน 2 หลักสูตร คือ ประกาศนียบีตรวิชาชีพ (ปวช.), ประกาศนียบีตรวิชาชีพชั้นสูง (ปวส.)
ประวัติ
วิทยาลัยเกษตรและเทคโนโลยีกระบี่ แรกเริ่มเดิมชื่อวิทยาลัยเกษตรกรรมกระบี่ เป็นสถานศึกษาสังกัดสถาบันการอาชีวศึกษาภาคใต้ 5 จัดตั้งขึ้นเมื่อปี พ.ศ. 2522 ตามนโยบายของกระทรวงศึกษาธิการ  ที่จะจัดตั้งสถานศึกษาเกษตรกรรมขึ้นให้ครบทุกจังหวัด  เพื่อสนองนโยบายของรัฐบาลที่กำหนดให้ปี พ.ศ. 2522 เป็นปีชาวไร่ชาวนา  และเพื่อขยายการศึกษาทางด้านอาชีวเกษตรให้กว้างขวางยิ่งขึ้น  ผลิตกำลังคนระดับกลางด้านเกษตรกรรม  ให้มีความรู้ความสามารถในวิชาการเกษตร  จังหวัดกระบี่เป็นผู้ดำเนินการจัดหาที่ดินให้โดยตัวแทนกรมอาชีวศึกษาได้ทำการสำรวจพื้นที่และหาข้อมูลต่าง ๆ  และได้ตกลงใช้ที่ดินสาธารณประโยชน์ ทุ่งควนยาว หมู่ 3 และหมู่ 6 ที่ตำบลห้วยยูง  อำเภอเหนือคลอง จังหวัดกระบี่   ห่างจากตัวจังหวัดกระบี่และอำเภอเมืองเป็นระยะทาง 25 กิโลเมตร   มีพื้นที่ทั้งสิ้น  1,708 ไร่   1 งาน 47 ตารางวา ลักษณะพื้นที่มีป่าไม้ขนาดเล็กอยู่ทั่วไป และพื้นที่มีทั้งเป็นติดกัน ที่ราบและเป็นเนินสูงลาดเท  วิทยาลัยได้เปิดทำการสอนในปีการศึกษา 2525 หลักสูตรประกาศนียบัตรวิชาชีพ (ปวช.เกษตรกรรม)  มีจำนวนบุคลากรคือ ครู-อาจารย์ 10 คน   ลูกจ้างประจำและชั่วคราว 5 คน  นักเรียน 120 คน
'''พ.ศ. 2527 ''' เปิดสอนหลักสูตรพิเศษ   (ฝึกอบรมเกษตรกรรมระยะสั้นและเคลื่อนที่)  โดย อบรมเกษตรกรในวิทยาลัย และออกไปอบรมตามหมู่บ้าน รุ่นละ 3-5 วัน ปีงบประมาณ ละ700 คน
'''พ.ศ. 2528'''   เปิดสอนหลักสูตร ปวส.เกษตรกรรม  2 สาขาวิชา คือ สาขาวิชาพืชศาสตร์และสัตวศาสตร์
'''พ.ศ. 2538'''  กระทรวงศึกษาธิการได้ประกาศจัดตั้งวิทยาลัยชุมชน ในกรมอาชีวศึกษาและได้ประกาศจัดตั้งวิทยาลัยชุมชน ในวิทยาลัยเกษตรกรรมกระบี่ มีชื่อว่า “ วิทยาลัยชุมชนห้วยยูง” โดยเปิดสอนในประเภทวิชาต่าง ๆ เช่น ประเภทวิชาช่างอุตสาหกรรมและบริหารธุรกิจในหลักสูตร ปวช.และ ปวส.
'''พ.ศ. 2539 '''ฯพณฯ สุขวิช รังสิตพล รัฐมนตรีว่าการกระทรวงศึกษาธิการในขณะนั้น ได้มีนโยบายปฏิรูปการศึกษาเกษตรเพื่อชีวิต โดยรับผู้จบการศึกษาชั้น ม.3  จากโรงเรียนขยายโอกาสทางการศึกษาของสำนักงานคณะกรรมการการศึกษาแห่งชาติ (สปช.) เข้าเรียนหลักสูตร  ปวช.สาขาเกษตรศาสตร์  โดยยกเว้นค่าเล่าเรียนตลอดระยะเวลา  3  ปีที่เรียน      และให้เป็นนักเรียนประจำได้รับเงินอุดหนุน 5,000 บาทต่อปี
วันที่  26  กันยายน  2539  กระทรวงศึกษาธิการได้ประกาศให้วิทยาลัยเกษตรกรรมทั่วประเทศ  เปลี่ยนชื่อเป็นวิทยาลัยเกษตรและเทคโนโลยี  วิทยาลัยจึงใช้ชื่อว่าวิทยาลัยเกษตรและเทคโนโลยีกระบี่ มาตั้งแต่บัดนั้น
หลักสูตรประกาศนียบัตรวิชาชีพ
รับนักเรียนจบ ม.3 เรียนต่อ 3 ปี
ท่าอากาศยานนานาชาติอังโตนีอู การ์ลูช โชบิง
ท่าอากาศยานนานาชาติอังโตนีอู การ์ลูช โชบิง (Aeroporto Internacional do Rio de Janeiro/Galeão–Antonio Carlos Jobim), หรือชื่อเก่าที่นิยมเรียกกันคือ ท่าอากาศยานนานาชาติกาเลียโอ เป็นท่าอากาศยานที่ใหญ่ที่สุดของประเทศบราซิล และเป็นหนึ่งในสองท่าอากาศยานของนครริโอเดจาเนโร อย่างไรก็ตาม แม้ว่าสนามบินแห่งนี้จะใหญ่ที่สุดในบราซิลในแง่พื้นที่ แต่ก็มีปริมาณผู้โดยสารมากอยู่ในอันดับ 4 ของประเทศ ซึ่งท่าอากาศยานในบราซิลที่มีผู้โดยสารมากที่สุดคือท่าอากาศยานนานาชาติกัวรูลลูสในเซาเปาโล
สนามบินแห่งนี้เดิมมีชื่อว่ากาเลียโอ (Galeão) ซึ่งเป็นชื่อของชายหาดที่อยู่หน้าอาคารผู้โดยสารหลังเก่า ก่อนที่ต่อมาในปี พ.ศ. 2542 จะเปลี่ยนไปตั้งชื่อตาม อังโตนีอู การ์ลูช โชบิง นักร้องผู้บุกเบิกเพลงแนวบอสซาโนวา
right|thumb|300px|ภาพภายในโถงอาคารผู้โดยสาร
center|thumb|600px|จุดหมายจากท่าอากาศยานนานาชาติกาเลียโอ
วังจันทรเกษม
วังจันทรเกษม ตั้งอยู่บนถนนราชดำเนิน ใกล้สะพานมัฆวานรังสรรค์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างพระราชทานแก่สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (รัชกาลที่ 6) โดยเริ่มก่อสร้างฐานรากเมื่อ พ.ศ. 2453 แต่รัชกาลที่ 5 สวรรคตเสียก่อน ตัวตำหนักจึงไม่แล้วเสร็จ การก่อสร้างวังจันทรเกษมได้ดำเนินการก่อสร้างในสมัยรัชกาลที่ 6 ขึ้นครองราชย์แล้ว แต่มิได้มีลวดลายวิจิตรพิสดารดังเช่นวังเจ้าฟ้า ทั่ว ๆ ไป คงเนื่องจากไม่ได้ใช้เป็นที่ประทับของรัชกาลที่ 6
วังจันทรเกษม บริเวณที่ปัจจุบันเป็นที่ตั้งคุรุสภา เปลี่ยนเป็น โรงเรียนกินนอนของเหล่านักเรียนในกรมมหรสพแทน จวบจนกระทั่งล่วงมาถึง รัชสมัยของ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระองค์จึงพระราชทานวังนี้แก่ กระทรวงศึกษาธิการ หรือที่สมัยนั้น เรียกกันว่า กระทรวงธรรมการ แล้วจึงเปลี่ยนนามใหม่ว่า โรงเรียนการเรือนวังจันทรเกษม แต่แล้วเมื่อปี พ.ศ. 2483 โรงเรียนการเรือนฯ แห่งนี้ก็ได้ย้ายไปยังสวนสุนันทาแทน (ปัจจุบันคือ มหาวิทยาลัยสวนดุสิต) ส่วนบริเวณที่ปัจจุบันเป็นกระทรวงศึกษาธิการ ในสมัยรัชกาลที่ ๖ เป็นที่ตั้งกองบัญชาการกรมมหรสพ และโรงพยาบาลกรมมหรสพ
ปัจจุบัน วังจันทรเกษมเป็นที่ทำการของหน่วยงานกระทรวงศึกษาธิการ ส่วนตัวพระตำหนักเป็นที่ตั้งของสำนักงานปลัดกระทรวงศึกษาธิการ
ยูฟ่ายูโรปาลีก ฤดูกาล 2012–13
ยูฟ่ายูโรปาลีก ฤดูกาล 2012-13 เป็นการจัดการแข่งขันฤดูกาลที่ 42 ของฤดูกาล ในทวีปยุโรป ซึ่งเป็นการแข่งขันรองของสโมสรฟุตบอลชื่อดังจากทั่วทวีปยุโรป ซึ่งจัดการแข่งขันโดย ยูฟ่า และ เป็นการแข่งขันครั้งที่ 4 ของฤดูกาล นับตั้งแต่เปลี่ยนชื่อจาก ยูฟ่าคัพ มาเป็น ยูฟ่ายูโรปาลีก โดยในรอบชิงชนะเลิศ จะแข่งที่ อัมสเตอร์ดัม อารีนา ใน อัมสเตอร์ดัม ประเทศเนเธอร์แลนด์ และ อัตเลติโกเดมาดริด แชมป์ยูโรปาลีกฤดูกาลที่แล้วได้เข้ามาป้องกันตำแหน่งแชมป์ด้วยเช่นกัน
ทีมที่มีคุณสมบัติเข้าการแข่งขัน
ทีมสโมสรทั้งหมด 193 ทีม จาก 53 สมาคมของแต่ละประเทศ ที่จะเข้าร่วมการแข่งขัน ในฤดูกาล 2012-13 ซึ่งมีคุณสมบัติดังนี้
รอบก่อนรองชนะเลิศ
การจับสลากประกบคู่สำหรับรอบก่อนรองชนะเลิศ, รอบรองชนะเลิศ และ รอบชิงชนะเลิศ (กำหนดทีม "เจ้าบ้าน") จะมีขึ้นในวันที่ 15 มีนาคม 2013. รอบก่อนรองชนะเลิศ นัดแรก ลงเล่นในวันที่ 4 เมษายน 2013, และนัดที่ 2 ลงเล่นในวันที่ 11 เมษายน 2013.
รอบรองชนะเลิศ
การจับสลากประกบคู่สำหรับรอบรอบรองชนะเลิศ (กำหนดทีม "เจ้าบ้าน") มีขึ้นในวันที่ 12 เมษายน 2013. รอบรองชนะเลิศ นัดแรก จะลงเล่นในวันที่ 25 เมษายน 2013, และนัดที่ 2 จะลงเล่นในวันที่ 2 พฤษภาคม 2013.
รอบชิงชนะเลิศ
รอบชิงชนะเลิศจะลงเล่นในวันที่ 15 พฤษภาคม 2013 ที่สนาม อัมสเตอร์ดัม อารีนา ใน อัมสเตอร์ดัม, ประเทศเนเธอร์แลนด์.
สถิติ
อันดับดาวซัลโว และ การผ่านบอล (ไม่รวม รอบคัดเลือก และ รอบเพลย์ออฟ)
อันดับดาวซัลโว
Source:
เกมผจญภัย
เกมผจญภัย (Advanture Game) เป็นวิดีโอเกมประเภทหนึ่ง ที่ผู้เล่นจะสวมบทบาทเป็นตัวละครตัวหนึ่งและต้องกระทำเป้าหมายในเกมให้สำเร็จลุล่วงไปได้ โดยเน้นไปที่การแก้ปริศนา โดยส่วนมากปริศนาในเกมจะเน้นใช้ตรรกะแก้ปัญหาและใช้สิ่งของที่ผู้เล่นเก็บมาระหว่างผจญภัย นอกจากนั้นผู้เล่นยังคงต้องพูดคุยกับตัวละครตัวอื่นๆอีกด้วย โดยส่วนมากเกมผจญภัยมักจะถูกสร้างมาให้สำหรับเล่นคนเดียว เพราะเนื้อเรื่องและการลำดับเหตุการณ์เหมาะสำหรับเล่นคนคนเดียวเท่านั้น อย่างไรก็ดีคำว่า เกมผจญภัย นั้นเป็นคำจำกัดความที่กว้าง หลาย ๆ ครั้งที่ผู้คนมักจะเข้าใจผิดและเรียกเกมที่มีส่วนผสมของเกมผจญภัยว่าเป็นเกมผจญภัย (เช่น Bio Hazard, The Legend of Zelda)
Colossal Cave Adventure
เกมผจญภัยเริ่มขึ้นช่วงปี 1970 William Crowther พนักงานของบริษัท BB&N สร้างเกม Colossal Cave Adventure เกมผจญภัยเกมแรกขึ้น โดยใช้คุณลักษณะของเกมแบบข้อความนั่นคือ ถ้าอยากเดินต้องพิมพ์ Move ถ้าอยากคุยก็ต้องพิมพ์ Talk พื้นฐานทุกอย่างอยู่ที่การพิมพ์ เกมนี้ได้รับความนิยมอย่างสูงจนได้ Don Woods มาช่วยโปรแกรมมิ่งอีกแรงหนึ่ง จุดเด่นของเกม Colossal Cave Adventure นั้น คือเกมผจญภัยในถ้ำ เต็มไปด้วยดาบและเวทมนตร์ หลังจากนั้นแฟนเกมของ Colossal Cave Adventure ชื่อ Scott Adams เริ่มพัฒนาเกมแบบเวกเตอร์กราฟิก โดยใช้การประมวลผลที่สูงขึ้น เขาเขียนโปรแกรมให้ Colossal Cave Adventure สามารถเล่นบนเครื่องคอมพิวเตอร์ในบ้านได้ หลังจากนั้น ในช่วงปี ค.ศ. 1978 Scott ก่อตั้ง Adventure International ผลิตเกมผจญภัยออกมา 12 เกม ก่อนจะล้มละลายในปี 1985
Zork
เพื่อนรักสองคน Dave Lebling และ Marc Blank แห่งสถาบันวิจัยเทคโนโลยีเมสซาชูเซท ได้พยายามสร้างเกมแบบ Colossal Cave Adventure ขึ้น โดยร่วมทีมกับ Tim Anderson และ Bruce Daniels พวกเขาสร้างเกมผจญภัยที่ได้รับความนิยมสูงสุดตลอดการ Zork หลังจากเรียนจบ Tim Anderson, Joel Berez, Marc Blank, Mike Broos, Scott Cutler, Stu Galley, Dave Lebling, J. C. R. Licklider, Chris Reeve, และ Albert Vezza ก่อตั้งบริษัท Infocom ขึ้น ในปีค.ศ. 1979 สิ่งแรกที่พวกเขาทำคือวางขายเกม Zork แต่พวกเขาก็ต้องทำการสร้างใหม่ เพราะ Zork เก่ามีขนาดใหญ่เกินกว่าจะบรรจุลงในคอมพิวเตอร์ทั่วไปได้ ซึ่งทางออกของพวกเขาคือแบ่งเกมออกเป็นตอนๆ ในที่สุดเกม Zork 1 : The Great Underground Empire ก็วางขาย พวกเขาสามารถขายได้ถึง 1ล้านตลับ
Lucasarts
หลังจากที่ Sierra On-Line Systems ครองตลาดเกมผจญภัยแต่เพียงผู้เดียว ในปี ค.ศ. 1987 โปรแกรมเมอร์ชื่อ Ron Gilbert จากบริษัท Lucasfilm Games ได้พัฒนาระบบที่เรียกว่า SCUMM (มาจากคำว่า Script Creation Utility for Maniac Mansion) เป็นระบบแทนที่จะใช้การพิมพ์คำสั่งในการกระทำต่างๆ พวกเขากลับเลือกใช้เมาส์ในการเลือกคำสั่งแทน (ซึ่งเป็นจุดเริ่มต้นของการล่มสลายของเกมแบบพิมพ์) โดยระบบหลักๆของ SCUMM นั้นตัวเกมจะมีแผงคำสั่งอยู่ด้านล่าง โดยแผงคำสั่งนั้นจะเป็นคำสั่งทั่วๆไป เช่น เปิด ใช้ เก็บ คุย ซึ่ง Ron Gilbert ได้พัฒนาระบบนี้สำหรับเกม Maniac Mansion และ Zak McKracken and The Alien Mindbender ซึ่งเป็นเกมแบบ 16 สี และเมื่อถึงยุคของ สี 256 สีและ Windows 3.1 เกมอย่าง Monkey Island (ในชื่อของ The Secret of Monkey Island) และ Indiana Jones and The Fate of Atlantis ก็ถูกพัฒนาขึ้น (ซึ่งระบบ SCUMM นั้นได้รับความนิยมมาก จนกระทั่งหลายๆเกมหรือแม้แต่ Sierra เองก็หยิบยืมไปใช้ด้วยเช่นกัน) และเมื่อยุคสี 16 บิท และ Windows 95 เริ่มต้นขึ้น สุดยอดเกมที่ทาง Lucasarts (ชื่อใหม่ของ Lucasfilm Games) ร่วมมือกับ Steven Spielberg นาม The Dig ก็กำเนิดขึ้น โดยเอาเนื้อเรื่องไซ-ไฟของมนุษย์ต่างดาวมาเป็นเกมและในปี 1993 เกมสุดฮาอย่าง Day of the Tentacle (โดยตัวเอกเป็นคนเดิมจาก Maniac Mansion) ในรูปแบบของการ์ตูน เกมสองคู่หูจากหนังสือการ์ตูน Sam & Max เกมผจญภัยของสิงห์หนุ่มนักบิด Full Throttle ก็ออกสู่ตลาด Lucasarts กลายเป็นคู่แข่งอย่างเป็นทางการของ Sierra On-Line System และก่อกำเนิดยุคทองของเกมผจญภัย แต่ทว่าในที่สุดกระแสเกม3มิติก็เพิ่มพูนขึ้น ทำให้เกมผจญภัยแบบเมาส์คลิกถดถอยลง จนในที่สุดเกมอย่าง Grim Fadango ซึ่งใช้คียบอร์ดควบคุมแบบสมบูรณ์ก็วางขายในปีค.ศ. 1998และทำให้ระบบ SCUMM ก็ถูกเลิกใช้และเริ่มใชะระบบแบบ GrimE
Myst
ถึงแม้ว่าในช่วงปี ค.ศ. 1991 บริษัท Lucasarts จะครองตลาดเกมผจญภัยขณะนั้น พนักงานของ Cyan Inc. นำโดยสองพี่น้อง Rand และ Robbin Miller ได้ตัดสินใจใช้เทคโนโลยีล่าสุดขณะนั้นสร้างเกมผจญภัยกึ่ง 3มิติเกมแรกของโลกออกมา คือ Myst ถึงแม้ Myst จริงๆแล้วจะเป็นเกม 2มิติ ฉากและแบ๊คกราวนด์ของมันถูกสร้างโดยการเรนเดอร์แบบ 3มิติ และ Myst ยังถือได้ว่าเป็นผู้บุกเบิกเกมแนว Puzzle Adventure (เกมผจญภัยแบบปริศนา) ไม่มีการเก็บของ ไม่มีการพูดคุย มีแต่ปริศนาล้วนๆ แนวของ Myst ได้รับความนิยมอย่างสูง จนในที่สุดก็มีเกมคล้ายๆ Myst ออกมามากมาย และเพราะกระแสความนิยมของ Myst ทำให้เกม Myst มีภาคต่อออกมามากมาย ไม่ว่าจะเป็น Riven, Myst III: Exile, URU: Ages Beyond Myst, Myst IV: Revelation หรือกระทั่ง Myst V: End of Ages และยังมีภาคนิยายออกขายในชื่อ Myst: The Book of Atrus, Myst: The Book of Ti'ana และ Myst: The Book of D'ni.
ยุคตกต่ำ
ในช่วงปี ค.ศ. 1994 อิธิพลของเกม 3มิติ เริ่มมีเข้ามามากขึ้น ตลาดเริ่มหันเหไปในเกมที่เน้นแอ๊คชั่น เพราะการมาของ Half Life ทำให้กระแสของเกมผจญภัยถดถอยลง และยังมีลูกผสมของเกมผจญภัย ทั้ง Resident Evil และ The Legend of Zelda ทำให้หลายๆค่ายเกมต่างเริ่มเล็งเห็นจุดอิ่มตัวของเกมผจญภัย จนในที่สุดสัญญาณแห่งความล้มเหลวก็เกิดขึ้น เมื่อ Sierra ตัดสินใจเปลี่ยนเกม King’s Quest ในภาคที่ 8 ชื่อ Mask of Eternity ให้กลายเป็นเกมแบบ Action Adventure เพื่อหวังกระตุ้นยอดขาย แต่โชคร้ายที่ไม่เพียงแต่เกมจะออกมาธรรมดามากๆแล้วบรรดาแฟนเก่าของเกมนี้ต่างต่อว่าและไม่ยอมรับที่ทาง Sierra ทำลายเกมผจญภัยสุดคลาสสิกนี้ และทำให้ Roberta Williams ต้องออกไปพักผ่อนและเขียนนิยาย เธอคอยว่าเมื่อไหร่ที่เกมผจญภัยจะเข้าที่เหมือนเดิม และไม่เพียงแต่ King’s Quest เท่านั้น ซีรีส์ Quest อื่นๆ ไม่ว่าจะเป็น Police’s Quest ที่กลายมาเป็น Police’s Quest Swat II (เกมแนววางแผนการรบ) และ Quest for Glory ที่ไม่ได้รับความนิยมแม้แต่น้อย สัญญาณอันตรายต่อมาของเกมผจญภัยคือการลาออกจากวงการเกมของเหล่านักพัฒนามือฉมัง ไม่ว่าจะเป็น Ron Gilbert, Tim Scafer, Al Lowe เริ่มออกจากบริษัทของพวกเขา รวมถึงบริษัทยักษ์ใหญ่อย่าง Lucasarts ก็เริ่มสร้างเกมผจญภัยน้อยลง จนกระทั่งมาถึงเกมสุดท้ายอย่าง Escape from Monkey Island (ค.ศ. 2000) และ Lucasarts ก็ยกเลิกแผนการสร้างเกมผจญภัยทั้งหมดไม่ว่าจะเป็นภาคต่อของ Full Throttle หรือ Sam & Max
ในปัจจุบัน
เกมผจญภัยกลับมาฟื้นฟูอีกครั้งในช่วงปี ค.ศ. 2001 เมื่อบริษัทยักษ์ใหญ่จากยุโรปได้เริ่มสร้างเกมผจญภัยของตัวเองออกมามากมาย (ตรงกันข้ามกับประเทศสหรัฐอเมริกา ซึ่งเลิกผลิตเกมผจญภัยแล้ว) ไม่ว่าจะเป็น Syberia, Amerzone หรือ The Longest Journey ทำให้เกมผจญภัยกลับมาเฟื่องฟูอีกครั้ง รวมทั้งในปัจจุบันเกมประเทศญี่ปุ่นก็มีการสร้างเกมผจญภัยขึ้นมาให้กับเครื่อง นินเทนโด ดีเอส อย่างเช่น เกียคุเทนไซบัน, Trace Memory และ Touch Detective
ระบบหลักๆและลักษณะของเกมผจญภัย
เกมผจญภัยเกือบทุกเกมในโลก มักจะมีพื้นฐานการเล่นคล้ายๆกัน โดยส่วนมากผู้เล่นจะได้รับเป้าหมายในการทำงาน 1 อย่าง ในระหว่างดำเนินเรื่องผู้เล่นจะต้องพบกับอุปสรรคและตัวละครมากมาย ผู้เล่นต้องมีปฏิสัมพันธ์กับตัวละครตัวอื่น ทำงานย่อยๆที่ได้รับมอบหมายแล้วไขปริศนาเพื่อเดินทางต่อไป โดยพื้นฐานแล้วเกมผจญภัยจะเป็นลักษณะที่เรียกว่า "Fetch Quest" ซึ่งก็คือผู้เล่นจะต้องนำวัตถุชิ้นหนึ่ง ไปให้ตัวละครอีกตัวหนึ่งหรือกระทำต่อวัตถุอีกชิ้นหนึ่ง จากนั้นผู้เล่นอาจจะได้วัตถุใหม่มาแล้วผู้เล่นก็ต้องนำวัตถุนั้นไปให้บุคคลหรือส่งของอื่นเพื่อให้ได้รับสิ่งของใหม่มา ในบางครั้งรูปแบบการเล่นนี้บางครั้งจะเรียกเป็นภาษาพูดว่า "นำ X ไปให้ Y เพื่อรับ Z" นอกจากนั้นแล้วเกมผผจญภัยจะมีลักษณะที่เด่นๆในตัวเกมดังนี้
การเคลื่อนที่
เกมผจญภัยจะต่างจากเกมแอ็กชันหรือเกมสวมบทบาท ตรงที่ว่าผู้เล่นจะมีขอบเขตการเคลื่อนไหวที่จำกัด ถึงแม้สภาพการจะดูเหมือนผู้เล่นจะเคลื่อนที่ไปตรงนั้นได้ก็ตาม ตรงข้ามกับเกมแบบFirst Person Shooter ซึ่งผู้เล่นสามารถเดินไปแทบทุกที่ของพื้นที่ได้ (ถึงแม้จะทำให้ตกเหวตายก็ตาม)
การมีปฏิสัมพันธ์
ในเกมผจญภัยเกือบทุกเกม ถ้าเกมนั้นมีตัวละครที่ไม่ใช่ศัตรู ผู้เล่นจะสามารถเข้าไปคุยกับบุคคลนั้นได้ ซึ่งบางเกมก็จะให้คุยไม่กี่ประโยค บางเกมจะให้เลือกคำตอบหรือคำพูดที่ต้องการพูดได้ ซึ่งการพูดคุยนั้นนอกจากทำให้เนื้อเรื่องดำเนินต่อไปแล้ว ตัวละครบางตัวจะให้สิ่งของที่จำเป็นสำหรับการไขปริศนาต่อไปอีกด้วย
การไขปริศนา
เกมผจญภัยนั้นนอกเหนือจากการหากุญแจและคุยกับตัวละครอื่นๆแล้ว ปริศนาในเกมผจญภัยจะแตกต่างกันไปในแต่ละเกม แต่โดยส่วนมากสามารถจำแนกออกย่อยๆได้เป็น 3 ประเภท คือปริศนาที่ต้องใช้สมองและการคำนวณในการไขปริศนาออกมา เช่น การคำนวณวิถีโค้งปืนใหญ่, การคำนวณหาระดับอ๊อกซิเจน หรือ การไขปริศนาตู้เซฟ ซึ่งปริศนาประเภทนี้มักจะไม่ต้องใช้สิ่งของมาแก้ปริศนา (ยกเว้นต้องเอาสิ่งของมาใช้เพื่อให้เกิดปริศนา) และมักใช้สภาพรอบด้านเป็นตัวไขปริศนา เกมที่มักมีปริศนาประเภทนี้มักจะเป็นเกม Puzzle Adventure ซะส่วนใหญ่ เช่น Myst คือปริศนาที่ต้องใช้ความคุ้นเคยกับสถานการณ์และวัตถุแก้ปริศนาออกมา โดยส่วนมากมักเป็นปริศนาที่สามารถเอาไปใช้ในชีวิตจริงได้ เช่น การเอาบัตรแข็งๆสอดข้างประตูเพื่อสะเดาะกลอน, พ่นควันใส่ในห้องเพื่อให้มองเห็นสัญญาณเลเซอร์ หรือ เอาถังดับเพลิงคาร์บอนไดอ๊อกไซด์มาฉีดใส่แผงวงจรทำให้เกิดการลัดวงจร เกมประเภทนี้โดยส่วนมากมักจะเป็นเกมที่ตัวละครเป็นคนธรรมดา เช่น Nancy Drew, The Moment of Silence, Fahrenheit คือปริศนาที่เกิดขึ้นได้เฉพาะในเกมเท่านั้น ไม่สามารถเกิดได้ในโลกจริง ปริศนาประเภทนี้ผู้เล่นต้องใช้จินตนาการที่สูงมาก จนหลายๆครั้งผู้เล่นอาจจะนึกไม่ถึงก็ได้ เช่น ปริศนา "สวม" สุนัข, ปริศนากดไดรฟ์ซีดีรอม หรือ การเอาตุ้มหู, สร้อย ไปให้หุ่นหัวเรือ ปริศนาประเภทนี้โดยส่วนมากมักพบในเกมที่มีเนื้อหาอยู่บนโลกจินตนาการ เช่น Simon the Sorcerer, Monkey Island, The Legend of Kyrandia
ความตาย
เกมผจญภัยบางเกมจะให้ผู้เล่นสามารถตายได้ แต่ต่างจากเกมอื่นๆ เกมผจญภัยจะให้ผู้เล่นตายได้ในเฉพาะจุดที่กำหนดเท่านั้น ตราบใดที่ผู้เล่นยังไม่ถึงจุดที่จะตายผู้เล่นจะไม่สามารถตายได้ แต่โดยส่วนมาเกมผจญภัย มักจะไม่ให้ผู้เล่นตายเพื่อจะได้มีเวลาไขปริศนา
ระบบอื่นๆ
นอกเหนือจากระบบหลักๆในข้างต้น เกมผจญภัยบางเกมได้ใส่ระบบอื่นไว้ เช่น ระบบกดปุ่มตามจังหวะ (Fahrenheit), ระบบต่อสู้ (Dreamfall: the Longest Journey), ระบบทิ้งสิ่งของ (The Legend of Kyrandia), ระบบเวลาจริง (The Last Express) หรือ ระบบค่าประสบการณ์ (Quest for Glory)
ประเภทของเกมผจญภัย
เกมผจญภัยนั้นมีหลากหลายประเภท แบ่งออกได้ใหญ่ๆเป็น 3 ประเภทดังนี้
Text Based Adventure
คือเกมผจญภัยที่ใช้การพิมพ์เป็นสำคัญ ดังที่กล่าวไว้ข้างต้น เกมประเภทนี้ผู้เล่นต้องอ่านภาษาอังกฤษค่อนข้างแข็งเพราะตัวเกมบรรยายเป็นภาษาอังกฤษทั้งหมด และจินตนาการต้องกว้างพอที่จะสร้างภาพในหัวได้เพราะเกมนี้ไม่มีการแสดงภาพ ระบบพิมพ์ในเกมถูกเรียกอีกอย่างว่า Parser Interface